ASIAN อาหารสัตว์รุ่ง!
งบไตรมาส 1/2565 สำหรับ ASIAN ซึ่งทำธุรกิจแปรรูปสัตว์น้ำแช่เยือกแข็ง และอาหารสัตว์เลี้ยง ถือว่าไม่ทำให้ผิดหวัง
งบไตรมาส 1/2565 สำหรับ ASIAN ซึ่งทำธุรกิจแปรรูปสัตว์น้ำแช่เยือกแข็ง และอาหารสัตว์เลี้ยง ถือว่าไม่ทำให้ผิดหวัง
21 พ.ค. 2565

คุณค่าบริษัท
งบไตรมาส 1/2565 สำหรับบริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ซึ่งทำธุรกิจแปรรูปสัตว์น้ำแช่เยือกแข็ง และอาหารสัตว์เลี้ยง ถือว่าไม่ทำให้ผิดหวัง โชว์กำไรสุทธิ 248.34 ล้านบาท เพิ่มขึ้น 15% จากไตรมาส 1/2564 ที่มีกำไรสุทธิ 214.83 ล้านบาท สาเหตุหลักมาจากยอดขายกลุ่มอาหารสัตว์เลี้ยงและอาหารแช่เยือกแข็งเติบโตสูงขึ้น ส่งผลให้มีรายได้จากการขายและบริการอยู่ที่ 2,837 ล้านบาท เพิ่มขึ้น 35.4% โดยมีกำไรขั้นต้น 477 ล้านบาท เพิ่มขึ้น 34.4%
ขณะที่ผลการดำเนินงานในช่วงไตรมาส 2/2565 คาดจะเติบโตต่อ แม้เผชิญปัญหาต้นทุนที่สูงขึ้น ทั้งจากต้นทุนวัตถุดิบในการผลิตและต้นทุนแพ็คเกจจิ้ง แต่บริษัทยังสามารถบริหารจัดการได้อย่างมีประสิทธิภาพ มีการปรับมาใช้หุ่นยนต์ (โรบอท) ในกระบวนการผลิตมากขึ้น และได้มีการสต็อกวัตถุดิบไว้รองรับคำสั่งซื้อ (Order) ทั้งหมดแล้ว เพื่อให้ต้นทุนมีความสมดุลกับยอดขาย ทำให้ในปีนี้ยังคงเป้าหมายยอดขายจะเติบโต 19%  จากกลุ่มอาหารสัตว์เลี้ยงเป็นสำคัญ และกำไรขั้นต้นคาดว่าจะอยู่ที่ 17-18%
อย่างไรก็ตาม ASIAN ยังมีปัจจัยบวกจากการเตรียมสปิน ออฟ บริษัทลูก บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ซึ่งทำธุรกิจผลิตและจำหน่ายผลิตภัณฑ์อาหารสัตว์เลี้ยง (Pet Food) และผลิตภัณฑ์อาหารพร้อมทานบรรจุภาชนะปิดผนึก (Human Food) ชั้นนำของประเทศ และผลิตภัณฑ์ผลพลอยได้จากการแปรรูปปลาทูน่า เช่น ปลาป่น น้ำนึ่งปลา และน้ำมันปลา เข้าตลาดหลักทรัพย์ ซึ่งคาดจะสามารถขายขายไอพีโอได้ช่วงปลายเดือน ต.ค. หรือช้าสุดช่วงต้นเดือน พ.ย. 2565 ที่จะมาช่วยสร้างมูลค่าเพิ่มอีกด้วย
ด้านบล.เคทีบีเอสที ประมาณการกำไรสุทธิปี 2565 ของ ASIAN อยู่ที่ 1,105 ล้านบาท เพิ่มขึ้น 6% จากปีก่อน และปี 2566 อยู่ที่ 1,223 ล้านบาท เพิ่มขึ้น 11% จากปีก่อน จากสมมติฐาน 1) รายได้อยู่ที่ 10,476 ล้านบาท เพิ่มขึ้น 10.4% และ 11,549 เพิ่มขึ้น 10.2% หลัก ๆ เติบโตมาจากธุรกิจ Pet food และ 2) อัตรากำไรขั้นต้น ลดลงเหลือ 18.7% จากปี 2564 ที่ 19.8% จากต้นทุนวัตถุดิบที่สูง
สำหรับการประเมินมูลค่า (Valuation) ปัจจุบันราคาหุ้น ASIAN ซื้อขายกันที่ P/E ระดับ 12.92 เท่า เทียบกับ P/E ตลาดโดยรวมที่ระดับ 18.48 เท่า ถือว่าราคาซื้อขายต่ำกว่าตลาด แต่อย่างไรก็ตาม ถ้าดู P/BV ที่ระดับ 3.24 เท่า ก็อาจสูงว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ